ରହମାନ ଅବ୍ବାସ  (ଜନ୍ମ ୩୦ ଜାନୁୟାରୀ ୧୯୭୨) ଜଣେ ଭାରତୀୟ କାଳ୍ପନିକ ଔପନ୍ୟାସିକ ଅଟନ୍ତି  । ୨୦୧୮ ମସିହାରେ ତାଙ୍କ ଉପନ୍ୟାସ ରୋହଜିନ ପାଇଁ ଭାରତର ସର୍ବୋଚ୍ଚ ସାହିତ୍ୟ ପୁରସ୍କାର ସାହିତ୍ୟ ଏକାଡେମୀ ପୁରସ୍କାର ପାଇଛନ୍ତି । ସେ ତାଙ୍କର ତୃତୀୟ ଏବଂ ଚତୁର୍ଥ ଉପନ୍ୟାସ  "ଶ୍ୟାଡୋ ଅଫ ଗଡ଼"   (୨୦୧୧) ଏବଂ  "ରୋହଜିନ"   (୨୦୧୭) ପାଇଁ ଦୁଇଟି ଷ୍ଟେଟ ଏକାଡେମୀ ପୁରସ୍କାର ପାଇଛନ୍ତି  । ସେ ହେଉଛନ୍ତି ଏକମାତ୍ର ଭାରତୀୟ ଔପନ୍ୟାସିକ, ଯାହାଙ୍କୁ ଜର୍ମାନ ଭାଷାରେ ଫେଡରଲ ବୈଦେଶିକ କାର୍ଯ୍ୟାଳୟ ଏବଂ ସ୍ୱିସ-ଦକ୍ଷିଣ ସାଂସ୍କୃତିକ ପାଣ୍ଠିଦ୍ୱାରା ଅନୁଦାନ ପ୍ରାପ୍ତ ଲିଟପ୍ରୋମ ଗ୍ରାଣ୍ଟ ମିଳିଛି । ସେ ସାଧାରଣତଃ ଉର୍ଦ୍ଦୁ ଏବଂ ଇଂରାଜୀ ଭାଷାରେରେ ଲେଖନ୍ତି  ତାଙ୍କର ଉପନ୍ୟାସଗୁଡ଼ିକ ମୁଖ୍ୟତଃ ନିଷେଧ ରାଜନୀତି ଏବଂ ପ୍ରେମର ବିଷୟବସ୍ତୁ ବାବଦରେ ଆଲୋଚନା କରିଥାଏ । ସର୍ବବୃହତ ଅନଲାଇନ ପୋର୍ଟାଲ ରେଖତାଦ୍ୱାରା ପ୍ରକାଶ ପାଇଛି ଯେ, ରହମାନ ଅବ୍ବାସ; ସର୍ବାଧିକ ମାତ୍ରାରେ ପଠନ କରାଯାଉଥିବା ଉର୍ଦ୍ଦୁ ଔପନ୍ୟାସିକ ମାନଙ୍କ ମଧ୍ୟରୁ ଅନ୍ୟତମ । ଜୀବନ ଏବଂ ବୃତ୍ତି ଅବ୍ବାସ ମୁମ୍ବାଇ ବିଶ୍ୱବିଦ୍ୟାଳୟରୁ ଉର୍ଦ୍ଦୁ ଏବଂ ଇଂରାଜୀ ସାହିତ୍ୟରେ ମାଷ୍ଟର ଡିଗ୍ରୀ ହାସଲ କରିଛନ୍ତି । ରହମାନ ଅବ୍ବାସ ପାଞ୍ଚଟି ଉପନ୍ୟାସ ସମେତ ନଅଟି ପୁସ୍ତକ ରଚନା କରିଛନ୍ତି: ନଖାଲିସ୍ତାନ କି ତଲାଶ, ଏକ ମାମନୁଆ ମୁହବତ୍ କି କାହାନି, ଖୁଦା କେ ସାଏ ମେନ୍ ଆଙ୍ଖ ମିଚୋଲି, ଶ୍ୟାଡୋ ଅଫ୍ ଗଡ଼, ରୋହଜିନ ଏବଂ ଜିନ୍ଦେକ୍ । ସେ ତାଙ୍କର ତୃତୀୟ ଉପନ୍ୟାସ ଖୁଦା କେ ସାଏ ମେନ୍ ଆଙ୍ଖ ମିଚୋଲି ପାଇଁ ୨୦୧୧ ମସିହାରେ ରାଜ୍ୟ ସାହିତ୍ୟ ଏକାଡେମୀ ପୁରସ୍କାର ଜିତିଥିଲେ । କିନ୍ତୁ ୨୦୧୫ ମସିହାରେ ସେ ଏହି ପୁରସ୍କାର ଫେରସ୍ତ କରିଥିଲେ, ଯେତେବେଳେ ପ୍ରମୁଖ ଭାରତୀୟ ଲେଖକ ଓ କଳାକାରମାନେ ଦକ୍ଷିଣପନ୍ଥୀ ରାଜନୀତିରେ ସୃଷ୍ଟି ହୋଇଥିବା  'ଭାରତୀୟ ସମାଜରେ ଅସହିଷ୍ଣୁତାର ତରଙ୍ଗ'  ବିରୋଧରେ ବିରୋଧ କରିଥିଲେ । ସମାଲୋଚନାମୂଳକ ପ୍ରତିଷ୍ଠା ପାକିସ୍ତାନୀ ଲେଖକ ମୁସ୍ତାନସର ହୁସେନ୍ ଡରାର କହିଛନ୍ତି ଯେ ରହମାନଙ୍କ ନୂତନ ଉପନ୍ୟାସ ରୋହଜିନ ଏକ ନିର୍ଭୀକ ସୃଜନଶୀଳ କାହାଣୀ ଅଟେ । ସାହିତ୍ୟ ଏକାଡେମୀର ପୂର୍ବତନ ସଭାପତି ପ୍ରଫେସର ଗୋପୀଚାନ୍ଦ ନାରଙ୍ଗ ରୋହଜିନକୁ ଉର୍ଦ୍ଦୁ ଉପନ୍ୟାସ ଇତିହାସରେ ଏକ ପରିବର୍ତ୍ତନଶୀଳ ସ୍ଥାନ ବୋଲି କହିଛନ୍ତି । ପୁରସ୍କାର ଏବଂ ସମ୍ମାନ ୨୦୧୧ ମସିହାରେ ଖୁଦା କେ ସାଏ ମେନ୍ ଆଙ୍ଖ ମିଚୋଲି ପାଇଁ ମହାରାଷ୍ଟ୍ର ରାଜ୍ୟ ଉର୍ଦ୍ଦୁ ସାହିତ୍ୟ ଏକାଡେମୀ ପୁରସ୍କାର ମିଳିଥିଲା । ରୋହଜିନ ପାଇଁ ୨୦୧୭ ମସିହାରେ ମହାରାଷ୍ଟ୍ର ରାଜ୍ୟ ଉର୍ଦ୍ଦୁ ସାହିତ୍ୟ ଏକାଡେମୀ ପୁରସ୍କାର ମିଳିଥିଲା । ପୁନର୍ବାର ରୋହଜିନ ପାଇଁ ୨୦୧୮ ମସିହାରେ ମୁଖ୍ୟ ସାହିତ୍ୟ ଏକାଡେମୀ ପୁରସ୍କାର ମିଳିଥିଲା ।